כריסטופר סטראולי

כריסטופר סטראולי (באנגלית: Christopher Strauli; נולד ב-13 באפריל 1946) הוא שחקן קולנוע, טלוויזיה ותיאטרון אנגלי. הוא ידוע מהופעתו בתפקיד נורמן בינס בקומדיית המצבים הבריטית "רק כשאני צוחק".

ביוגרפיה
סטראולי נולד בהרפנדן שבהרטפורדשייר.

הוא למד בבית הספר פליקסטאו בעיר החוף פליקסטאו שבסאפוק. אחרי שלמד בסמינר למורים, ויתר על קריירה כמורה למתמטיקה ומדעים, ועבר ללמוד משחק באקדמיה המלכותית לאמנות הדרמה בלונדון.

אחרי סיום הלימודים עבד שנים אחדות בתיאטרון בריסטול אולד ויק. אחר כך קיבל תפקידים קטנים בתוכניות טלוויזיה.

סטראולי גילם את באני מנדרס, העוזר של א. ג'. ראפלס הגנב הג'נטלמן, בסדרת הטלוויזיה "Raffles" בשנים 1975 עד 1977. בהמשך שיחק בתפקיד נורמן בינס, המאושפז בבית חולים, בסיטקום של רשת ITV "רק כשאני צוחק". נורמן נמצא במחלקה יחד עם הדמויות שגילמו ג'יימס בולאם ופיטר בולס, ובטיפולו של הרופא שגילם ריצ'רד וילסון. תסריטאי הסדרה אריק צ'אפל גייס אחר כך את סטראולי להחליף את ריצ'רד בקינסייל בגרסה הקולנועית של "Rising Damp" (סדרה נוספת של צ'אפל) בתפקיד הסטודנט לאומנות ג'ון.

ב-1985 שיחק סטראולי בתפקיד ראשי בסיטקום "Full House" של רשת ITV (המוכרת בארצות הברית בשם "Mixed Doubles"). עוד השתתף בפרקים אחדים של תוכנית המערכונים של ויקטוריה ווד.

סטראולי הופיע בסרט הטלוויזיה "S.O.S. Titanic" משנת 1979 בתפקיד האלחוטן הרולד קוטאם, ובמיני-סדרה משנת 1987 "תהפוכות מלחמה" בכיכובם של אמה תומפסון וקנת בראנה.

חיים אישיים
סטראולי נשוי ללזלי פוטל מאז 1977. לבני הזוג ארבעה ילדים.

פילמוגרפיה
 שנה שם שם באנגלית תפקיד הערות 1969 BBC Play of the Month במחזה "יוליוס קיסר 1970 A Family at War טדי מיין בפרק "The Forty-Eight Hour Pass" 1971 Owen, M.D. דייוויד סדרת טלוויזיה (2 פרקים) 1973 Harriet's Back in Town כריס פירסון סדרת טלוויזיה (14 פרקים) 1975 המלך אדוארד Edward the King וינסטון צ'רצ'יל בפרק "Good Old Teddy!" 1975 Raffles באני מנדרס סרט טלוויזיה 1975 Angels בריאן הוליס בפרק "Linda" 1976 Warship לוטננט קאוואן בפרק "The Buccaneer" 1975–1977 Raffles באני מנדרס סדרת טלוויזיה 1977 יוסטס והילדה Eustace and Hilda יוסטס 1978 BBC2 Play of the Week רובין במחזה "For Tea on Sunday" 1978 רומיאו ויוליה Romeo & Juliet בנווליו סרט טלוויזיה 1979 מידה כנגד מידה Measure for Measure קלאודיו סרט טלוויזיה 1979 S.O.S. Titanic הרולד קוטאם סרט טלוויזיה 1980 Rising Damp ג'ון 1980–1982 BBC2 Playhouse ארתור סימונס / ריצ'רד לאט סדרת טלוויזיה (2 פרקים) 1979–1982 רק כשאני צוחק  Only When I Laugh נורמן בינס סיטקום 1984 Strangers and Brothers האב אילווין סדרת טלוויזיה (פרק אחד) 1985 דמפסי ומייקפיס Dempsey and Makepeace ג'יימס בסל בפרק "Lucky Streak" 1985 Summer Season קפטן מילר בפרק "A Crack in the Ice" 1985 Lytton's Diary לורד הנרי רימר בפרק "Come uppance" 1985–1986 Full House פול הטפילד סדרת טלוויזיה (20 פרקים) 1986 Victoria Wood: As Seen on TV גרהם סדרת טלוויזיה (פרק אחד) 1987 תהפוכות מלחמה Fortunes of War טובי לאש מיני-סדרה 1989 ברז'ראק Bergerac נייג'ל סמית' בפרק "Tangos in the Night" 1989 T.Bag and the Revenge of the T.Set המלך לאופולד בפרק "Anastasia" 2000 עם הרגליים על הקרקע Down to Earth מר בל בפרק "The Great Escape" 2000 רופאים Doctors פול וודפורד בפרק "God's Gift" 2001 Representative Radio דונלד 2004 להעיר את המתים Waking the Dead דאנקן סנדרסון MP בפרק "False Flag"

קישורים חיצוניים

 הבלוג של סטראולי

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1946